मृत्यु सम्मुख देखकर कौशिक ब्राह्मण की भोगेच्छा मर गई। उसके कहने से शाण्डिली उसे लेकर घर लौट आयी। किंतु समय पर सूर्योदय नहीं हुआ तो सारी सृष्टि में व्याकुलता फैल गई। देवता व्याकुल हो गये। देवताओं ने ब्रह्माजी की शरण ली। ब्रह्माजी ने उन्हें महर्षि अत्रि की पत्नी अनसूया जी के पास भेजा। देवताओं की प्रार्थना से अनसूया जी उस सती के घर पधारीं। शाण्डिली ने अनसूया जी को प्रणाम करके उनकी पूजा की और उनसे पूछा- ‘देवि! आपने पधारकर मुझे कृतार्थ किया। पतिव्रताओं में आप शिरोमणि हैं। आपके आने से मेरी श्रद्धा पतिसेवा में और बढ़ गयी। मैं और मेरे पतिदेव आपकी क्या सेवा करें?’